Ronaldo laat United glimlagCristiano Ronaldo vier gister een van sy doele teen Arsenal. Foto: Twitter. Die Portugese sokkersuperster, Cristiano Ronaldo, het gister nie net gesorg dat die vreugdevure hoog in die Manchester United-kamp brand nie, maar hy het terselfdertyd sy merkwaardige loopbaanstatistiek ’n hupstoot gegee. Die 36-jarige speler het twee doele in United se sege van 3-2 teen die Gunners aangeteken. Dit was onderskeidelik die 800ste en 801ste doele van sy spogloopbaan. Hy het die prestasie in sy 1 095ste wedstryd behaal. En dit lyk nie of hy van plan is om binnekort sy sokkerstewels weg te bêre nie. “Motivering gaan ’n groot rol in my uiteindelike uittrede speel. Fisiekgewys kan ek aanhou speel totdat ek 40 jaar oud is,” het Ronaldo vroeër gesê. “Ek dink my gemoedstoestand gaan die uiteindelike sê hê tussen aanhou speel en uittrede. Alles het ’n begin en ’n einde; ek kan ook nie vir ewig speel nie. Maar tans voel ek nog sterk en ek wil graag nog sokkerwedstryde wen.” Sporting CP: 5 doele Manchester United: 130 doele Real Madrid: 450 doele Juventus: 101 doele Portugal: 115 doele. The calmest man inside Old Trafford. ???? @Cristiano #MUFC | #MUNARS — Manchester United (@ManUtd) December 3, 2021